ai4bharat/Pralekha huggingface dataset:
रक्षा मंत्रालय
लेफ्टिनेंट जनरल बग्गावल्ली सोमशेखर राजू 1 मई, 2022 को थलसेना के उप प्रमुख के रूप में कार्यभार ग्रहण करेंगे
लेफ्टिनेंट जनरल बग्गावल्ली सोमशेखर राजू 1 मई, 2022 को थल सेना के उप प्रमुख का कार्यभार ग्रहण करेंगे।
वे बीजापुर के सैनिक स्कूल और राष्ट्रीय रक्षा अकादमी के पूर्व छात्र रहे हैं। उन्होंने 15 दिसंबर, 1984 को जाट रेजिमेंट में अपनी सेवा दी थी।
उन्होंने पश्चिमी युद्ध क्षेत्र और जम्मू-कश्मीर में ऑपरेशन पराक्रम के दौरान अपनी बटालियन की जिम्मेदारी संभाली है। उन्हें नियंत्रण रेखा के पास स्थित एक आतंकवाद रोधी बल - उरी ब्रिगेड और कश्मीर घाटी में चिनार सैन्यदल की कमान संभालने का गौरव भी प्राप्त है। इसके अलावा लेफ्टिनेंट जनरल राजू ने भूटान में भारतीय सैन्य प्रशिक्षण दल के कमांडेंट के रूप में भी काम किया है।
उनके 38 साल के शानदार करियर के दौरान सेना मुख्यालय में कई महत्वपूर्ण रेजिमेंट, स्टाफ और निर्देशात्मक नियुक्तियां की गईं। वहीं, क्षेत्र संरचना में सैन्य सचिव शाखा में कर्नल सैन्य सचिव कानूनी, सक्रिय रूप से परिचालित व्हाइट नाइट सैन्यदल के ब्रिगेडियर जनरल स्टाफ, सामान्य सैन्य अभियान के उप निदेशक और डायरेक्टर जनरल स्टाफ ड्यूटी के रूप में अपनी सेवाएं दी हैं।
थल सेना के उप प्रमुख के रूप में कार्यभार संभालने से पहले जनरल ऑफिसर वास्तविक नियंत्रण रेखा  पर गतिरोध के दौरान सैन्य अभियान के महानिदेशक की जिम्मेदारी संभाल रहे थे।
जनरल ऑफिसर एक योग्य हेलीकॉप्टर पायलट है, जिन्होंने यूएनओएसओएम II तहत सोमालिया में उड़ान का परिचालन किया है। इसके अलावा वे जाट रेजीमेंट के कर्नल भी रहे हैं।
लेफ्टिनेंट जनरल राजू ने भारत में सभी महत्वपूर्ण करियर पाठ्यक्रमों में हिस्सा लिया है और उन्हें ब्रिटेन स्थित रॉयल कॉलेज ऑफ डिफेंस स्टडीज में एनडीसी करने का विशेष अवसर प्राप्त हुआ है। इसके अलावा उन्होंने अमेरिका के मॉन्टेरी स्थित नेवल पोस्टग्रेजुएट स्कूल में आतंकवाद-रोधी विषय में एक विशिष्ट मास्टर प्रोग्राम की डिग्री भी प्राप्त की है।
उन्हें सेना की सेवा में उनके शानदार योगदान के लिए उत्तम युद्ध सेवा पदक, अति विशिष्ट सेवा पदक और युद्ध सेवा पदक से सम्मानित किया गया है।
कोयला मंत्रालय
अक्टूबर में 18 प्रतिशत की वृद्धि के साथ कोयला उत्पादन 448 मिलियन टन पहुंचा
कोयला मंत्रालय का बिजली संयंत्रों के साथ मार्च, 2023 तक 45 एमटी के स्टॉक का लक्ष्य
अन्य मंत्रालयों के साथ मिलकर आसान कोयला परिवहन सुनिश्चित करने के प्रयास किये जा रहे हैं
अक्टूबर, 2022 में देश में कुल कोयले का उत्पादन 448 मिलियन टन  रहा, जो पिछले वर्ष की इसी अवधि के उत्पादन की तुलना में 18 प्रतिशत अधिक है। कोल इंडिया लिमिटेड  से कोयले के उत्पादन की वृद्धि भी 17 प्रतिशत से अधिक है। कोयला मंत्रालय नवंबर, 2022 के अंत तक घरेलू कोयला आधारित संयंत्रों में 30 मिलियन टन का स्टॉक तैयार करने की योजना बना रहा है। स्टॉक बनाने की यह योजना तैयार की गयी है, ताकि 31 मार्च, 2023 के अंत तक, ताप विद्युत् संयंत्रों  का स्टॉक 45 मिलियन टन तक पहुँच जाए। इसके साथ पिटहेड पर भी कोयले के स्टॉक को बढ़ाने की योजना है।
इस साल के पहले सात महीनों के दौरान, औसत रेक प्रति दिन उपलब्धता में 9 प्रतिशत की वृद्धि दर्ज की गयी है, जो कोयले की अधिक मात्रा के परिवहन और बिजली संयंत्रों में स्टॉक बनाने में मदद कर रही है। विद्युत मंत्रालय भी रेल-सह-सड़क माध्यम से कोयले के परिवहन को बढ़ा रहा है। सीआईएल ने सभी बिजली उत्पादन कंपनियों को कोयला परिवहन  के आरसीआर मोड के लिए अगले आठ महीनों के कोटे संबंधी सूचना दी है। इससे बिजली उत्पादन कंपनियों को पहले से परिवहन लॉजिस्टिक्स की योजना बनाने में मदद मिलेगी।
समुद्री मार्ग से कोयले के परिवहन को बढ़ावा देने के लिए पत्तन, पोत परिवहन और जलमार्ग मंत्रालय, विद्युत मंत्रालय, रेलवे और कोयला मंत्रालय मिलकर काम कर रहे हैं। अभी तक एमसीएल से पारादीप तक कोयले की ढुलाई रेल द्वारा और उसके बाद पूर्वी तट पर बिजली संयंत्रों को रेल-समुद्र-रेल मार्ग के माध्यम से की जा रही है। सरकार देश के पूर्वी भागों में स्थित कोयला खदानों से देश के पश्चिमी तट या उत्तरी भागों में स्थित बिजली संयंत्रों तक कोयले के परिवहन को बढ़ावा दे रही है। तदनुसार, पारादीप को कोयले की ढुलाई की क्षमता में वृद्धि की जा रही है। अगले साल की शुरुआत में, आरएसआर माध्यम से पश्चिमी तट के संयंत्रों के लिए कोयले के परिवहन को शुरू करने की योजना है। सरकार तीनों संभावित तरीकों से कोयले के परिवहन को बढ़ावा देने की योजना बना रही है।
कोयला मंत्रालय घरेलू कोयले के उत्पादन, परिवहन और गुणवत्ता से संबंधित मुद्दों की बारीकी से निगरानी कर रहा है।
प्रधानमंत्री कार्यालय
प्रधानमंत्री ने क्षेत्रीय भाषा में भर्ती परीक्षा के संचालन की सराहना की
प्रधानमंत्री श्री नरेन्द्र मोदी ने हिंदी और अंग्रेजी के अलावा 13 क्षेत्रीय भाषाओं में सरकारी नौकरियों के लिए कर्मचारी चयन आयोग मल्टी टास्किंग स्टाफ  परीक्षा और सीएचएसएलई परीक्षा आयोजित करने की पहल की सराहना की है। यह भाषा संबंधी अवरोध के नुकसान के बिना प्रत्येक युवा के लिए एक समान अवसर प्रदान करता है।
श्री मोदी ने एक ट्वीट में कहा:
"क्षेत्रीय भाषाओं की ओर हमारा जोर और हमारे युवाओं को उनके सपनों को पूरा करने के लिए एक व्यापक कैनवास देना पूरे जोश के साथ जारी है।"
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 171.48 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 11.88 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,71,48,89,260
|
|
शेष टीके
|
|
11,88,59,356
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 171.48 करोड़  से अधिक खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 11.88 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
राष्ट्रपति सचिवालय
पांच देशों के राजदूतों ने राष्ट्रपति को अपने परिचय पत्र प्रस्तुत किए
राष्ट्रपति श्रीमती द्रौपदी मुर्मु ने आज राष्ट्रपति भवन में आयोजित एक समारोह में दक्षिण सूडान, ओमान, पेरू और कंबोडिया के राजदूतों और सेशेल्स के उच्चायुक्त के परिचय पत्र स्वीकार किए। जिन राजनयिकों ने अपने परिचय पत्र प्रस्तुत किए हैं वे इस प्रकार हैं-
1. महामहिम श्रीमती विक्टोरिया सैमुअल अरु, दक्षिण सूडान गणराज्य की राजदूत
2. महामहिम श्री इस्सा सालेह अब्दुल्ला सालेह अल शिबानी, ओमान सल्तनत के राजदूत
3. महामहिम श्री जेवियर मैनुअल पॉलिनिच वेलार्डे, पेरू गणराज्य के राजदूत
4. महामहिम श्रीमती ललटियाना एकौचे सेशेल्स गणराज्य की उच्चायुक्त
5. महामहिम श्री कोय कुओंग कंबोडिया के राजदूत
प्रधानमंत्री कार्यालय
प्रधानमंत्री ने एशियाई खेलों में कांस्य पदक जीतने पर महिला रोलर स्केटर्स को बधाई दी
प्रधानमंत्री श्री नरेन्द्र मोदी ने आज एशियाई खेलों में महिला स्पीड स्केटिंग 3000 मीटर रिले में कांस्य पदक जीतने के लिए रोलर स्केटर्स कार्तिका जगदीश्वरन, हीरल साधु और आरती कस्तूरी राज को बधाई दी।
उन्होंने उनके दृढ़ संकल्प और टीम वर्क की भी सराहना की।
प्रधानमंत्री ने एक्स पर पोस्ट कियाः
“कार्तिका जगदीश्वरन, @heeral_sadhu और @aarathyskating को बधाई। हमारी असाधारण महिला स्पीड स्केटिंग रिले टीम ने एशियाई खेलों में महिला स्पीड स्केटिंग 3000 मीटर रिले में कांस्य पदक जीता।
उनका दृढ़ संकल्प और उत्कृष्ट टीम वर्क कई लोगों के लिए प्रेरणा-स्त्रोत है।”
भारतीय प्रतिस्पर्धा आयोग
सीसीआई ने इंटरनेशनल फ्लेवर्स और फ्रैगनेनसिस आईएनसी. को न्यूट्रिशन एंड बायोसाइंसेस आईएनसी. के अधिग्रहण की मंजूरी दी
भारतीय प्रतिस्पर्धा आयोग  ने आज प्रतिस्पर्धा अधिनियम, 2002 की धारा 31 के तहत इंटरनेशनल फ्लेवर्स और फ्रैगनेनसिस आईएनसी.  को न्यूट्रिशन एंड बायोसाइंसेस आईएनसी.  के अधिग्रहण की मंजूरी दे दी है।
यह प्रस्तावित संयोजन ड्यूपॉन्ट डे निमॉर्स, इंक  के न्यूट्रीशन एंड बायोसाइंसेज बिजनेस  पर आईएफएफ द्वारा पूर्ण नियंत्रण के अधिग्रहण से संबंधित है। ड्यूपॉन्ट की एक नवगठित कंपनी स्पिनको पर पूर्ण अधिग्रहण के माध्यम से ड्यूपॉन्ट एनएंडबी को व्यापार का हस्तांतरण करेगी।
आईएफएफ, संयुक्त राज्य अमेरिका के न्यूयॉर्क में स्थित एक सार्वजनिक उद्योग है। आईएफएफ उपभोक्ता वस्तुओं के उद्योगों  में उपयोग किए जाने वाले विशिष्ट स्वाद और सुगंध के विकास, निर्माण और विक्रय से जुड़े व्यापार के लिए पूरी दुनिया में सक्रिय है। आईएफएफ की मुख्य व्यावसायिक इकाइयाँ 'सुगंध' और 'स्वाद' हैं।
स्पिनको हाल ही में निगमित हुई एक कंपनी है, जिसके लिए ड्यूपॉन्ट अपने एनएंडबी बिजनेस का हस्तांतरण करेगी। एन एंड बी बिजनेस खाद्य विज्ञान, स्वाद, और अनुप्रयोगों, विभिन्न उद्योगों में उपयोग किए जाने वाले जैव प्रौद्योगिकी उत्पादों जैसे खाद्य और पेय, पोषक आहार, घर और व्यक्तिगत देखभाल, पशु पोषण और फार्मास्युटिकल उत्पादों को उत्पादन और विपणन में दुनिया भर में सक्रिय है। एन एंड बी बिजनेस अपने व्यापार को 'खाद्य और पेय', 'स्वास्थ्य और बायोसाइंसेस' एवं 'फार्मा सोल्यूशन' इकाइयों के माध्यम से संचालित करती है।
सीसीआई का विस्तृत आदेश का अनुपालन किया जायेगा।
आर्थिक मामलों की मंत्रिमण्डलीय समिति 
मंत्रिमंडल ने बिहार में 1320 मेगावाट की बक्सर ताप विद्युत परियोजना के लिए निवेश प्रस्ताव को स्वीकृति दी
प्रधानमंत्री श्री नरेन्द्र मोदी की अध्यक्षता में मंत्रिमंडल की आर्थिक समिति ने बिहार के बक्सर जिले में 2x660 मेगावाट की बक्सर ताप विद्युत परियोजना  के लिए निवेश प्रस्ताव को अपनी स्वीकृति दे दी है। यह परियोजना 10,439,09 करोड़ रुपये की अनुमानित लागत से पूरी की जाएगी। परियोजना एसजेवीएन थर्मल प्राइवेट लिमिटेड द्वारा लागू की जाएगी। एसजेवीएन थर्मल प्राइवेट लिमिटेड भारत सरकार के विद्युत मंत्रालय के अंतर्गत मिनी रत्न प्रतिष्ठान एसजेवीएन लिमिटेड की पूर्ण स्वामित्व वाली सहायक कंपनी है।
बक्सर ताप विद्य़ुत परियोजना सुपर क्रिटिकल टेक्नोलॉजी पर आधारित होगी और इसमें 660 मेगावाट की दो इकाईयां होंगी। यह परियोजना पर्यावरण रक्षा के लिए नवीनतम उत्सर्जन नियंत्रण टेक्नोलॉजी से लैस होगी और इसमें उच्च क्षमता के साथ विद्युत उत्पादन में ईंधन का कम उपयोग होगा। बक्सर टीपीपी बिहार तथा पूर्वी क्षेत्र में विद्युत की कमी की स्थिति में सुधार लाएगी। बिहार सरकार ने उत्पादित विद्युत का 85 प्रतिशत सप्लाई के लिए विद्युत खरीद समझौता पर पहले ही हस्ताक्षर किया है।
इस परियोजना से क्षेत्र में विभिन्न सामाजिक-आर्थिक विकास के अतिरिक्त प्रत्यक्ष और अप्रत्यक्ष रोजगार सृजन की आशा है। बक्सर टीपीपी 2023-24 से लाभ देने लगेगी।
प्रधानमंत्री कार्यालय
प्रधानमंत्री श्री नरेन्द्र मोदी ने ‘राज्य स्थापना दिवस’ पर तेलंगाना के लोगों को बधाई दी; आंध्र प्रदेश की जनता को भी शुभकामनाएं दीं
प्रधानमंत्री श्री नरेन्द्र मोदी ने ‘राज्य स्थापना दिवस’ पर तेलंगाना के लोगों को बधाई दी है। प्रधानमंत्री ने इसके साथ ही आंध्र प्रदेश की आम जनता को भी शुभकामनाएं दी हैं।
प्रधानमंत्री ने कहा, ‘तेलंगाना के लोगों को उनके राज्य के स्थापना दिवस पर बधाई। इस राज्य के लोग विविध क्षेत्रों में उत्कृष्ट प्रदर्शन करते रहे हैं। यह राज्य भारत के विकास को नई गति देने में बहुमूल्य योगदान दे रहा है। मैं तेलंगाना के लोगों की प्रगति और समृद्धि की मंगल-कामना करता हूं।
आंध्र प्रदेश के लोगों को शुभकामनाएं। कड़ी मेहनत और साहस इस राज्य की संस्कृति का पर्याय है। भारत के विकास में इस राज्य की भूमिका को विशेष अहमियत दी जाती है। इस राज्य के नागरिकों को उनके भविष्य के प्रयासों के लिए शुभकामनाएं।’
स्वास्थ्य एवं परिवार कल्याण मंत्रालय
भारत में लगातार 11 वें दिन 10 लाख से कम रहे सक्रिय मामले
केवल 12 दिनों में 10 लाख रिकवरी हुई
भारत में लगातार 11 वें दिन सक्रिय मामलों की संख्या 10 से नीचे बनी हुई है।
आज सक्रिय मामलों की संख्या 9,42,217 दर्ज की गई।
हर दिन बहुत अधिक संख्या में कोविड मरीजों के ठीक होने के साथ ही भारत में रोजाना उच्च स्तर का रिकवरी का ट्रेंड भी लगातार बना हुआ है। देश में पिछले 24 घंटों में 78,877 रिकवरी हुई हैं। इससे राष्ट्रीय रिकवरी दर में लगातार वृद्धि हुई है, जो वर्तमान में 83.70 प्रतिशत है।
भारत में आज तक कुल 53,52,078 रिकवरी हुई हैं। केवल 12 दिनों में 10 लाख रिकवरी हुई हैं। इसके साथ ही, भारत दुनिया में सबसे ज्यादा कोविड मरीजों के अधिकतम रिकवरी के साथ वैश्विक स्तर पर अपना स्थान बनाए हुए है।
सक्रिय मामलों का 76.62 प्रतिशत मामला 10 राज्यों/केन्द्र शासित प्रदेशों में है।
आज की तारीख में, देश में कुल सक्रिय मामलों का केवल 14.74 प्रतिशत मामला है। राज्यों की सूची में महाराष्ट्र सबसे ऊपर है और यहां 2.5 लाख से अधिक सक्रिय मामले हैं। कर्नाटक 1 लाख से अधिक सक्रिय मामले हैं।
देश के 14 राज्यों और केन्द्र शासित प्रदेशों में 5,000 से कम सक्रिय मामले हैं।
देश में पिछले 24 घंटों में कुल 81,484 नए मामले सामने आए हैं।
नए मामलों में से 78.07 प्रतिशत मामले दस राज्यों / केंद्र शासित प्रदेशों से सामने आए हैं। महाराष्ट्र में 16,000 से अधिक मामले सामने आए हैं। कर्नाटक ने लगभग 10,000 मामले सामने आए हैं जबकि केरल 8,000 से अधिक मामले आए हैं।
रिकवरी के नए मामलों में 72 प्रतिशत रिकवरी 10 राज्य / केन्द्र शासित प्रदेशों में हुई हैं।
महाराष्ट्र में सबसे अधिक नई रिकवरी हुई है जबकि आंध्र प्रदेश, कर्नाटक में उसके बाद रिकवरी हुई हैं।
देश में पिछले 24 घंटों में 1,095 मौतें दर्ज की गई हैं।
इनमें से 83.37 प्रतिशत मौतें 10 राज्यों और केंद्रशासित प्रदेशों में हुई हैं।
कल महाराष्ट्र में 36 प्रतिशत मौतें हुई हैं। महाराष्ट्र में 394 मौतें हुई हैं, इसके बाद कर्नाटक में 130 मौतें हुईं हैं।
प्रधानमंत्री कार्यालय
प्रधानमंत्री ने रत्नागिरी जिले में कारखाने में विस्फोट से हुए जान माल के नुकसान पर दुख व्यक्त किया
प्रधानमंत्री, श्री नरेन्द्र मोदी ने रत्नागिरी जिले में एक कारखाने में विस्फोट के कारण जान-माल के नुकसान पर दुख व्यक्त किया है।
प्रधानमंत्री ने एक ट्वीट में कहा, "रत्नागिरी जिले में एक कारखाने में विस्फोट के कारण जान-माल के नुकसान से दुखी हूं। शोक संतप्त परिवारों के प्रति मेरी संवेदना। घायलों के जल्द ठीक होने की उम्मीद करता हूं।"
एमजी/एएम/पीके
(
पूर्वोत्तर क्षेत्र विकास मंत्रालय
दिल्ली में शीघ्र ही पूर्वोत्तर सांस्कृतिक व सूचना केंद्र का निर्माण होगा : जितेन्द्र सिंह
यह पूर्वोत्तर क्षेत्र की गतिविधियों के लिए सांस्कृतिक-सह-सम्मेलन केंद्र के रूप में कार्य करेगा
केंद्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय, कार्मिक, लोक शिकायत व पेंशन, परमाणु ऊर्जा और अंतरिक्ष राज्य मंत्री डॉ. जितेन्द्र सिंह ने कहा कि दिल्ली में शीघ्र ही पूर्वोत्तर सांस्कृतिक व सूचना केंद्र का निर्माण होगा। उन्होंने आज यहां “पूर्वोत्तर परिषद की योजनाओं के कार्यान्वयन की रूपरेखा” विषय पर आयोजित समीक्षा बैठक की अध्यक्षता करने के पश्चात यह बात कही। इस अवसर पर पूर्वोत्तर क्षेत्र विकास मंत्रालय  के सचिव श्री नवीन वर्मा, पूर्वोत्तर परिषद के सचिव श्री राम मुइवा और मंत्रालय के वरिष्ठ अधिकारी उपस्थित थे। बैठक में पूर्वोत्तर के विभिन्न परियोजनाओं की प्रगति की समीक्षा की गई।
डॉ. जितेन्द्र सिंह ने कहा कि केंद्र सरकार पूर्वोत्तर क्षेत्र को प्राथमिकता दे रही है और यह सांस्कृतिक केंद्र पूर्वोत्तर क्षेत्र के लोगों के लिए एक नए उपहार के समान है। डॉ. सिंह ने जानकारी देते हुए कहा कि इस केंद्र का निर्माण नई दिल्ली के द्वारका में 1.32 एकड़ भूमि पर किया जा रहा है। उन्होंने कहा कि यह, पूर्वोत्तर क्षेत्र के सांस्कृतिक-सह-सम्मेलन केंद्र के रूप में कार्य करेगा। मंत्री महोदय ने कहा कि इस केंद्र में पुस्तकालय-सह-अध्ययन कक्ष, एक कला दीर्घा, प्रदर्शनी हाल, शोध केंद्र, विक्रय केंद्र तथा अतिथि गृह होंगे। वर्तमान में इस परियोजना के भवन की रूपरेखा व डिजाइन, निर्माण की प्रक्रिया में हैं। परियोजना की अनुमानित लागत 50 -55 करोड़ रुपये है। यह देश में अपनी तरह का पहला केंद्र होगा।
बड़ी संख्या में पूर्वोत्तर क्षेत्र के छात्र देश के प्रमुख शैक्षणिक संस्थानों में शिक्षा ग्रहण करते हैं। इन छात्रों के लिए छात्रावासों का निर्माण किया जा रहा है। जवाहर लाल नेहरू विश्वविद्यालय में एक छात्रावास का निर्माण हो रहा है, जबकि पूर्वोत्तर क्षेत्र की छात्राओं के लिए बैंग्लुरू विश्वविद्यालय में एक एक छात्रावास का निर्माण किया जा रहा है।
कार्मिक, लोक शिकायत एवं पेंशन मंत्रालय
अनुच्छेद 370 पीछे की ओर धकेलने वाला था जिससे पूर्ववर्ती राज्य जम्मू और कश्मीर में आर्थिक अभावों को बढ़ावा मिला : डॉ. जितेंद्र सिंह
केंद्रीय पूर्वोत्तर क्षेत्र विकास , प्रधानमंत्री कार्यालय, कार्मिक, लोक शिकायतें और पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने कहा है कि अनुच्छेद 370 पीछे की ओर धकेलने वाला था जिससे पूर्ववर्ती राज्य जम्मू और कश्मीर में आर्थिक अभावों को बढ़ावा मिला। उन्होंने धारा 370 को एक पथभ्रष्ट की संज्ञा देते हुए इसे "न्याय की भ्रूणहत्या" करार दिया और कहा कि इसके कारण बाल विवाह प्रतिबंध, दहेज विरोधी कानून, शिक्षा का अधिकार, न्यूनतम वेतन अधिनियम और तीन तलाक प्रतिबंध सहित अनेक महत्वपूर्ण केंद्रीय कानून इस राज्य में लागू नहीं हो सके। डॉ. जितेंद्र सिंह आज दिल्ली विश्वविद्यालय के 22 छात्रों के एक समूह को संबोधित कर रहे थे।
डॉ. जितेंद्र सिंह ने कहा कि अनुच्छेद 35ए भी बेटियों के समानता के अधिकार के खिलाफ था जिससे उन्हें उत्तराधिकार के अधिकारों से वंचित रखा गया। राज्य में बालिकाओं के उत्तराधिकारों का बड़े पैमाने पर उल्लंघन हुआ क्योंकि राज्य में बाल विवाह पर प्रतिबंध नहीं था, इसके अलावा बहुपत्नी प्रथा भी प्रचलित थी।
दोनों अनुच्छेदों को हटाए जाने के बाद दोनों केंद्र शासित प्रदेश जम्मू-कश्मीर और लद्दाख तेजी से विकास के मार्ग पर आगे बढ़ रहे हैं। उन्होंने कहा कि प्रधानमंत्री श्री नरेन्द्र मोदी ने केन्द्र शासित प्रदेश जम्मू-कश्मीर के लिए दो एम्स स्वीकृत किए हैं। यह देश का ऐसा राज्य है जहां दो एम्स खोले जा रहे हैं। इसके अलावा नौ मेडिकल कॉलेज और एक आईआईटी और आईआईएम भी जम्मू और कश्मीर में स्थापित किए जा रहे हैं। सरकार का एप्पल, स्ट्रॉबेरी और चेरी पार्क स्थापित करने का भी प्रस्ताव है जो नए बनाए गए केंद्र शासित प्रदेश में बागवानी क्षेत्र को बढ़ावा देंगे।
डॉ. जितेंद्र सिंह ने कहा कि जम्मू-कश्मीर में आतंकवाद के तीन दशकों ने राज्य की अर्थव्यवस्था को बुरी तरह से तहस-नहस कर दिया है। इस दौरान पर्यटन में कमी आई है और फिल्म निर्माताओं ने इस क्षेत्र के दर्शनीय स्थानों का फिल्मांकन बंद कर दिया था। उन्होंने कहा कि हमें उम्मीद है कि हम अगले साल तक जम्मू-कश्मीर से आतंकवाद का सफाया कर देंगे।
बाल दिवस पर छात्रों की प्रशंसा करते हुए डॉ. जितेंद्र सिंह ने कहा कि भारत की 70% आबादी 40 साल से कम उम्र की है। उन्होंने कहा कि देश के युवा गुणात्मक और मात्रात्मक बदलाव लाएंगे क्योंकि भारत आर्थिक महाशक्ति और सुपर पावर बनने की यात्रा पर अग्रसर है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 219.33 करोड़ टीके लगाए जा चुके हैं
बीते चौबीस घंटों में 1,25,013 टीके लगाए गए
भारत में सक्रिय मरीजों की संख्या 26,834 है
सक्रिय मामलों की दर 0.06 प्रतिशत है
स्वस्थ होने की वर्तमान दर 98.75 प्रतिशत है
बीते चौबीस घंटों में 1,841 लोग स्वस्थ हुए,अब तक स्वस्थ हुए कुल लोगों की संख्या 4,40,75,149 है
पिछले 24 घंटों में 2,060 नए मामले सामने आए
दैनिक सक्रिय मामलों की दर 1.86 प्रतिशत है
साप्ताहिक सक्रिय मामलों की दर 1.02 प्रतिशत है
अब तक 89.86 करोड़ जांच की जा चुकी हैं,बीते चौबीस घंटों में 1,10,863
जांच की गई
रक्षा मंत्रालय
बीईएल ने हेलिकॉप्टर सेटकॉम सोल्यूशंस के लिए ह्यूजेस इंडिया के साथ टीम बनाने के अनुबंध पर हस्ताक्षर किए
रक्षा विभाग का नवरत्न सार्वजनिक क्षेत्र उपक्रम, भारत इलेक्ट्रॉनिक्स लिमिटेड  और ह्यूजेस इंडिया ने एयरो इंडिया 2019 बैंगलुरू में रक्षा मंत्रालय, भारत सरकार के अधीन हेलिकॉप्टरों के लिए सैटेलाइट संचार सोल्यूशंस के डिजाइन, विकास, आपूर्ति, स्थापना,एकीकरण और कमीशनिंग के लिए टीम बनाने का अनुबंध किया है। बीईएल की मार्किटिंग निदेशक सुश्री आनन्दी रामलिंगम और ह्यूजेस इंडिया के अध्यक्ष श्री पार्थो बनर्जी ने निदेशक  बीईएल श्री नटराज कृष्णप्पा की उपस्थिति में समझौता ज्ञापन पर हस्ताक्षर किये।
यह अनुबंध इसरो के कू बैंड उपग्रहों का उपयोग करके वास्तविक समय और सुनिश्चित संचार के लिए हेलिकॉप्टर आधारित उपग्रह संचार जुड़ाव से रक्षा मंत्रालय के रणनीतिक उपयोगकर्ताओं को सक्षम बनाएगा। इस अनबंध के माध्यम से बीईएल और ह्यूजेस इंडिया इन एकीकृत और उन्नत हेलिकॉप्टर समाधानों को विकसित करने में अपनी-अपनी अति आधुनिक प्रौद्योगिकियों और क्षमताओं का उपयोग करने में सहयोग कर रहे हैं।
बीईएल एक नवरत्न सार्वजनिक क्षेत्र उपक्रम है जिसे रडार और वेपन सिस्टम, नेटवर्क सेंट्रिक सिस्टम और संचार प्रणालियों, इलेक्ट्रॉनिक वारफेयर एंड एवियोनिक्स, नौसेना प्रणालियों, इलेक्ट्रो-ऑप्टिक्स उत्पादों, टैंक इलेक्ट्रॉनिक्स और गन सिस्टम्स, सैटकॉम सिस्टम, होमलैंड सिक्योरिटी एंड स्मार्ट सिटी सॉल्यूशंस, रणनीतिक घटकों और सिलेक्ट सिविलियन प्रोडक्ट्स के डिजाइन, विकास, इंजीनियरिंग और निर्माण में विशेषज्ञता हासिल है।
ह्यूजेस नेटवर्क सिस्टम्स, एलएलसी, यूएसए  की बहुसंख्यक स्वामित्व वाली एक सहायक कंपनी है। ह्यूजेस ब्रॉडबैंड उपग्रह नेटवर्क और सेवाओं का दुनिया का सबसे बड़ा प्रदाता है। ह्यूजेस इंडिया भारत में सबसे बड़ा उपग्रह सेवा ऑपरेटर है, जो व्यवसायों और सरकारों के लिए ब्रॉडबैंड नेटवर्किंग तकनीकों, समाधानों और सेवाओं की एक व्यापक श्रेणी उपलब्ध कराता है।
संसदीय कार्य मंत्रालय
प्रधानमंत्री 13 अक्टूबर को नई दिल्ली में ‘9वें जी20 संसदीय अध्यक्ष शिखर सम्मेलन ’ का उद्घाटन करेंगे
जी-20 देशों के अलावा 10 अन्य देश और अंतर्राष्ट्रीय संगठन भी शिखर सम्मेलन में भाग लेंगे: लोकसभा अध्यक्ष
पैन अफ्रीकी संसद के अध्यक्ष पहली बार भारत में पी-20 शिखर सम्मेलन में भाग लेंगे
‘लाइफ’ पर संसदीय फोरम का आयोजन 12 अक्टूबर को किया जाएगा
‘9वां जी20 संसदीय अध्यक्ष शिखर सम्मेलन ’ 13 से 14 अक्टूबर 2023 तक नवनिर्मित इंडिया इंटरनेशनल कन्वेंशन एंड एक्सपो सेंटर , यशोभूमि, द्वारका, नई दिल्ली में आयोजित किया जाएगा। प्रधानमंत्री श्री नरेन्द्र मोदी 13 अक्टूबर 2023 को इस शिखर सम्मेलन का उद्घाटन करेंगे।
लोकसभा अध्यक्ष श्री ओम बिरला ने आज यहां एक संवाददाता सम्मलेन को संबोधित करते हुए बताया कि जी-20 देशों के अलावा 10 अन्य देश एवं अंतर्राष्ट्रीय संगठन भी इस शिखर सम्मेलन में भाग लेंगे और अब तक 26 अध्यक्षों, 10 उपाध्यक्षों, 01 समिति के अध्यक्ष और आईपीयू अध्यक्ष सहित 50 सांसदों और 14 महासचिवों ने इसमें अपनी भागीदारी की पुष्टि कर दी है। श्री बिरला ने यह भी कहा कि पैन अफ्रीकी संसद के अध्यक्ष पहली बार भारत में पी-20 शिखर सम्मेलन में भाग लेंगे।
इस अवसर पर श्री बिरला ने कहा कि ‘वसुधैव कुटुम्बकम - एक पृथ्वी, एक कुटुम्ब, एक भविष्य’ की भावना के साथ भारत का लक्ष्य और भी अधिक समावेशी, शांतिपूर्ण एवं निष्पक्ष दुनिया बनाने के लिए जटिल वैश्विक मुद्दों का सर्वसम्मति-आधारित सटीक समाधान प्रदान करना है।
श्री बिरला ने बताया कि पी-20 शिखर सम्मेलन के दौरान चार उच्चस्तरीय सत्र आयोजित किए जाएंगे:
• एसडीजी में तेजी लाना
• ऊर्जा में टिकाऊ बदलाव
• महिलाओं के नेतृत्व में विकास
• सार्वजनिक डिजिटल प्लेटफॉर्मों के जरिए लोगों के जीवन में व्यापक बदलाव लाना
ये सत्र दरअसल ‘पी-20 के उद्देश्यों को संसद आखिरकार कैसे प्रभावकारी ढंग से आगे बढ़ा सकती हैं’ पर व्यापक चर्चा के लिए जी-20 के सदस्य देशों और अतिथि देशों को एक मंच पर लाएंगे। श्री बिरला ने बताया कि शिखर सम्मेलन का समापन एक संयुक्त वक्तव्य जारी करने के साथ होगा जिसमें जी-20 देशों की सरकारों से समानता, समावेशिता और शांति के आधार पर प्रमुख वैश्विक चुनौतियों का समाधान प्रदान करने का अनुरोध किया जाएगा।
शिखर सम्मेलन से पहले 12 अक्टूबर 2023 को ‘लाइफ ’ पर एक संसदीय फोरम का आयोजन किया जाएगा। ‘लाइफ’ का शुभारंभ 20 अक्टूबर 2022 को प्रधानमंत्री श्री नरेन्द्र मोदी और संयुक्त राष्ट्र के महासचिव श्री एंटोनियो गुटेरेस द्वारा केवडि़या, गुजरात में किया गया था। यह पहल पर्यावरण के प्रति जागरूक जीवन शैली और ‘कम करें, पुन: उपयोग करें एवं पुनर्चक्रण’ के सिद्धांत के आधार पर सतत विकास की दिशा में प्रभावकारी ढंग से काम कर रही है।
शिखर सम्मेलन के दौरान भारत की प्राचीन और सहभागी लोकतांत्रिक परंपराओं पर प्रकाश डालने के लिए ‘लोकतंत्र की जननी’ प्रदर्शनी का भी आयोजन किया जाएगा।
निर्वाचन आयोग
आम चुनाव के तीसरे चरण में असम में 23 अप्रैल को मतदान
चार लोकसभा निर्वाचन क्षेत्रों से 54 उम्मीदवार चुनाव मैदान में
मतदान सुचारू रूप से संपन्न कराने के लिए 9577 मतदान केन्द्र बनाए गये
असम में आम चुनाव के तीसरे चरण में 23 अप्रैल को धुबरी, कोकराझार, बारपेटा और गुवाहाटी के चार लोकसभा निर्वाचन क्षेत्रों में मतदान होगा। इन चार लोकसभा निर्वाचन क्षेत्रों से 54 उम्मीदवार चुनाव मैदान में हैं।
इस चरण में कुल 7477062 मतदाता, जिनमें 3815335 पुरुष मतदाता, 3661570 महिला मतदाता और थर्ड जेंडर श्रेणी के अऩ्य 157 मतदाता अपने मताधिकार का इस्तेमाल करेंगे।
तीसरे चरण में असम में मतदान सुचारू रूप से संपन्न कराने के लिए 9577 मतदान केन्द्र बनाए गये हैं।
आर.के.मीणा/आरएनएम/एएम/आरके/एम-1019
(Visitor Counter : 143